**Cyngor Cymuned Llandygai**

Cofnodion Cyfarfod Cyffredinol o’r Cyngor a gynhaliwyd

yn rhithiol dros Zoom

**Nos Iau 19 o Fehefin 2025 am 18.30**

**PRESENNOL:**

Y Cynghorydd Mair O Pierce Y Cynghorydd Dafydd Owen

Y Cynghorydd Anwen Jones Y Cynghorydd Lowri Jones

Y Cynghorydd Iwan Hywel Y Cynghorydd Huw Jones

Y Cynghorydd Dafydd Roberts Y Cynghorydd Mary Hayes

Y Cynghorydd David Roberts Y Cynghorydd Sian Beidas

**1. Croesawyd** pawb i’r cyfarfod gan y cadeirydd, Cyng. Mary Hayes

**Ymddiheuriadau** gan y Cyngr. Mair O Pierce a Dafydd Roberts

**2. Cofnodion**

Derbyniwyd cofnodion y cyfarfod a gynhaliwyd ar 15 o Fai yng Nghanolfan Tregarth

**3. Materion yn codi o’r cofnodion**

**3.1 Seddi Gwag –** Y Clerc wedi hysbysebu’r seddi wag am yr ail tro ers Mis Mawrth. Dim diddordeb hyd yn hyn. Penderfynwyd Cyng. Beca Roberts i gysylltu yn uniongyrchol efo aelod o’r cyhoeddus a oedd yn ddangos diddordeb yn yr gorffennol.

**3.2 Mynedfa Lon Las Ogwen ger Modurdy Pandy** – estynu’r linell wen a gosod ‘road studs’ coch (Ian Morgan). Y Clerc wedi cysylltu gyda Ian Morgan, a chadarnhawyd fod y gwelliannau ar y rhaglen waith – Y clerc am gofyn am diweddariad.

**3.3 Cais Bin Baw Ci, Allt Cerrigllwydion –** Cais wedi bod yn llwyddianus. Cyngor Gwynedd i weithredu dros yr wythnosau nesaf. Y Clerc wedi ddiolch i Cyngor Gwynedd.

**3.4** **Cae’r Gors -** Arwyddion wedi ei daro ac angen ei ail osod – Y Clerc i ofyn am diweddariad.

**3.5** **Gordyfiant -** Tyfiant angen ei dorri rhwng fferm Bwlch ac Arafon, y Clerc wedi hysbysu Ian Morgan, Cyngor Gwynedd – cadarnhawyd bydd asesiad yn cael i drefnu yn fuan – y clerc i cadw golwg ar hyn a gofyn i Cyng. Dafydd Owen os oes yna diweddariad.

**3.6** **Lliwen Morris - 5% chwyddiant ar rent canolraddol, Cae’r Gors** – Nodwyd fod y Cyng. Beca Roberts a Sian Gwenllian AS ar ganol edrych ar y mater hwn. Cadarnhaodd y clerc na chafwyd ymateb hyd yn hyn – ar y gweill.

**3.7 Gweithdy Zip World, 16 o Fai**: Trafodwyd y gweithdy a gynhaliwyd ar 16 Mai, a gynhaliwyd yn rhithiol dros Zoom (gyda Chynghorydd Iwan Hywel yn bresennol) ac yn gorfforol ym Methesda (gyda Chynghorydd Beca Roberts). Cafwyd teimlad cyffredinol o ddiffyg amser i esbonio’r cynlluniau’n llawn. Codwyd nifer o gwestiynau yn ymwneud â’r e-fws, a chytunwyd y dylid ailymweld â’r mater hwn yn y dyfodol. Cafwyd trafodaeth hefyd ynghylch y posibiliad o grantiau mwy penodol i fudiadau cymunedol, a’r angen am strwythur clir ar gyfer y broses hon, gan nad oes un ar hyn o bryd. Pwysleisiwyd mai cam cychwynnol i waith cymunedol yw hwn. Mae’r cyngor yn bwriadu cadw llygad ar ddatblygiadau Zip World. Adroddodd Beca fod rhai pethau cadarnhaol yn digwydd, ond bod angen sicrhau ymrwymiad pendant gan Zip World: er enghraifft drwy roi elusennol. Nid oedd y drafodaeth yn mynd i fanylion am y trefniadaeth lywodraethu o gwmpas hyn. Nodwyd Zip World mai dechrau’r daith yw hyn. Mae Beca yn paratoi e-bost ynghylch hyn – bydd yn anfon hwn atom ni yr wythnos nesaf.

**3.8 Difrod i wâl, Ty’n Lon –** y Clerc wedi tynnu llun o’r wal ai anfon i Cyngor Gwynedd – ar y gweill.

**3.9 Torri Llwybrau** – Esboniodd Cyng. Dafydd Owen fod y gwaith wedi dechrau ac y bydd yn ychwanegu'r clerc at unrhyw ohebiaeth angenrheidiol

**3.10 Ffordd Tan Rhiw / Bro Sir Ifor** –Trafodwyd materion parcio ar y ffordd hon a thrafferthion traffig yn mynd drwodd, yn enwedig Bysus Cyhoeddus. Y Clerc wedi ofyn i’r cyngor asesu’r sefyllfa. Mae Cyngor Gwynedd wedi dod yn ôl gyda ymateb yn dweud bod angen i’r cyngor cymuned sicrhau bod gwir angen cyhoeddus cyn i unrhyw newidiadau gael eu gwneud – Cyngor cymuned a’r Clerc i weithredu ar hyn, a siarad â’r cyhoedd am eu pryderon.

**3.11****Parcio ar Lôn Dinas (ger yr A5)**– Y Clerc wedi cael ohebiaeth gan Cyngor Gwynedd, maent wedi awgrymu ychwanegu arwydd 'man pasio' lle mae'r problemau yn lle peintio llinellau melyn. Cyngor Gwynedd yn gofyn am cadarnhad a’r fap yn union lle mae’r ffordd yn dioddef. Gofynnodd y clerc am gadarnhad o ble roedd y broblem. Awgrymodd Dafydd Owen y gallai gyfarfod â'r cyngor yn yr ardal dan sylw – Y Clerc i cysylltu gyda Dafydd Owen i gofyn a oes yna diweddariad.

**3.12 Defnydd Cymunedol o Barc y Bwlch (Mynydd Llandygai) a’r Effaith o’r Gwaith Presennol**: Derbyniodd y Clerc ymateb gan Kath McNulty, gan ddiolch i’r Cyngor am godi’r pryderon ynghylch diogelwch. Nododd hefyd y gwaith sydd eisoes wedi’i gwblhau, gan amlygu’r manteision i’r gymuned – yn benodol, y cyfle i gael cynnig cyntaf ar y coed a dorwyd.

**3.13** **Lôn y Grug Effaith y Gwaith Coedwigaeth:**  
Nodwyd bod cyflwr Lôn y Grug wedi dirywio oherwydd defnydd gan beiriannau trwm sy’n ymwneud â’r gwaith ym Mharc y Bwlch. Awgrymwyd y dylid y Glerc cysylltu â’r Adran Priffyrdd i dynnu sylw at y sefyllfa. Awgrymwyd y gallai fod angen ail-darmacio. Er hynny, nodwyd hefyd efallai nad yw’n ymarferol ystyried unrhyw waith adfer ar hyn o bryd, gan fod mwy o waith wedi’i gynllunio yn yr ardal yn y blynyddoedd nesaf. Y Clerc wedi ddod â’r mater i sylw’r Cyngor Gwynedd.

**3.14** **Cynllun Lliniaru Llifogydd ym mhentref Mynydd LLandygai:** Ymatebodd YGC gyda’r wybodaeth ddiweddaraf am y gwaith sy’n digwydd ar hyn o bryd ym Mynydd Llandygai, ac anfonwyd cynlluniau at bawb er mwyn eu gweld.

**3.15 Safle Bws yn Llys Y Gwynt:** Trafodwyd y syniad a’r fantais creu safle bws yn “One Stop”. Edrychwyd y Cyngor Cymuned dros ohebiaeth flaenorol o flwyddyn yn ôl pan godwyd y mater hwn yn wreiddiol. Derbyniodd y Clerc ymateb gan Siân Gwenllian. Mae Beca Roberts wedi bod yn ymghyrchu ac yn gweithio ar y mater hwn, ond yn anffodus, mae prinder adnoddau a diffyg cyllid. Rhannwyd y wybodaeth fod cludiant gwledig yn fater y bydd Siân Gwenllian yn ei godi yn y Senedd yn fuan – penderfynwyd i'r Cyngor gadw llygad ar hyn. Y Clerc i ddiolch I Sian Gwenllian am ei waith ar y fater yma ac ei ymateb.

**4. Gohebiaeth**

Pawb wedi cael copi o’r rhestr ‘Crynodeb o ohebiaeth Mai 2025’

**4.1 Ymateb Kath McNulty -** Derbyniodd y Cyngor ymateb Kath McNulty, gyda’r Clerc i ddiolch iddi am y wybodaeth ddiweddaraf

**4.2 Cyngor Gwynedd –** Crynodeb Tim Tacluso – Derbyniodd y Cyngor yr crynodeb Gwaith Tim Tacluso

**4.3 Cyngor Gwynedd – Cronfa Gwyrdd Ni** – Awgrymwyd anfon yr wybodaeth yma I Dominig Kervegant, Canolfan Cymunedol Tregarth.

**4.4 Emyr Roberts –** Cais i newid yr enw “Spinnies” i “Llyn Celanedd”: Trafodwyd yr mater hon a penderfynwyd y Cyngor Cymuned cefnogi yr cais hwn. Y Clerc i ysgrifennu at Ymddiriedolaeth Natur Gogledd Cymru i gadarnhau bod y Cyngor yn cefnogi ailenwi *The Spinnies* yn *Llyn Celanedd*.

**4.5 Eglwys Sant Tegai, Cais am Rhodd:** Mae Eglwys Sant Tegai wedi gofyn am rodd o £1000 tuag at eu cynnal a chadw. Penderfynwyd y cyngor cymuned i gynnig £600 gan fod y swm hwn wedi’i neilltuo ar gyfer mynwentydd eraill hefyd.

**4.6 Ymateb Sian Gwenllian –** Ymateb Sian Gwenllian ynghlyn a’r Gwasanaethau Bws Llys Y Gwynt – siaradwyd amdan hyn yn eitem 3.15

**5. Gwaith y mis**

**5.1** **Gyrru Gyflym Sling:** Codwyd pryderon ynghylch yr ail-darmacio yn Sling. Er bod hyn yn newyddion da, mynegwyd pryder y gallai arwain at gynnydd mewn gyrru gormodol ar ffordd sydd eisoes yn cael ei gyrru’n gyflym. Mae nifer o deuluoedd ifanc yn byw yn Sling. Bu ymdrechion blaenorol i sicrhau arwyddion ailadrodd 20mya, ond nid yw hyn yn rhywbeth y gall y Cyngor ei ddarparu.

Awgrym cymunedol cadarnhaol oedd cydweithio gyda phlant Ysgol Bodfeurig i greu arwyddion ar eu tir yn annog pobl i arafu. Cynigwyd yr posiblrwydd o’r cyngor cymuned ariannu Artist i gwethio gyda’r plant. Croesawyd y syniad hwn, ond nodwyd nad yw'n cynnig ateb uniongyrchol i’r trigolion sy’n byw ymhellach i lawr yn Sling. Mae’r cyng. Beca Roberts mewn trafodaeth gyda’r prifathro Ysgol Bodfeurig ynghlyn a’r syniad yma.

**5.2** **Sylwadau ar waith torri Craig y** **Pandy, Tregarth:** Bu nifer o aelodau’r cyngor yn mynegi siom ynghylch cyflwr Craig y Pandy ar ôl i waith torri gael ei wneud yn ddiweddar. Nodwyd bod y gwaith wedi’i wneud yn “grych” ac nad oedd o safon dderbyniol, gyda brigau a llystyfiant dal i ymestyn i’r llwybr troed. Cafodd y sefyllfa ei disgrifio fel embaras i’r ardal, yn enwedig o ystyried y defnydd cyson gan gerddwyr a theuluoedd lleol. Cytunwyd bod angen mynegi pryder yn ffurfiol, ac felly bydd Cynghorydd Beca Roberts yn llunio llythyr ar ran y cyngor i fynegi’r pryderon hyn.

**6. Adroddiad Cynrychiolwyr**

Dim.

**7. Adroddiad Ariannol, Rheoli Risg a Gweinyddu**

**7.1** Pawb wedi derbyn Adroddiad Ariannol gyda rhestr taliadau, derbyniadau a mantolen am flwyddyn gyfredol. Penderfynwyd derbyn yr adroddiad.

**8. Ffurflen Flynyddol ac yr Archwiliad Mewnol**

Derbyniwyd y Ffurflen Flynyddol a'r Adroddiad Mewnol gan bawb. Er bod faterion wedi’u nodi yn yr adroddiad, cafodd ei dderbyn gan y Cyngor ar ôl mynd drwy’r rhestr o fethiannau. Nodwyd y bydd y Cyngor yn gwneud ei orau i liniaru’r pryderon hyn, ac y byddant yn cael eu hystyried fel rhan o broses barhaus o wella trefniadau mewnol a chraffu ariannol. Cytunwyd y bydd y Clerc a’r Cadeirydd yn arwyddo’r Ffurflen Flynyddol, a’r Clerc i’w hanfon ymlaen at Archwilio Cymru.

**9. Taliadau**

Awdurdodwyd y taliadau canlynol:

**Geiriau Gwyn** Cyfieithu Mis Mawrth **£210.00**

**10. Penderfyniadau Cynllunio**

**C18/0767/16/LL** Coed Wern, Glasinfryn

Datblygiad llety gwyliau (cynllun diwygiedig) sy'n golygu:- Gosod sylfeini ar gyfer cabannau gyda decio cysylltiedig. Gosod sylfeini ar gyfer podiau glampio. Seilwaith cysylltiedig i gynnwys ffyrdd mewnol, mannau parcio, systemau draenio cynaliadwy ynghyd a draenio dŵr aflan. Tirlunio meddal a chaled gan gynnwys torri rhai coed, cadw coed ac ymgymryd â gwelliannau i'r goedlan bresennol. Codi derbynfa/adeilad gwerthiant ynghyd ac ail-orchuddio'r adeilad presennol a'i ddefnyddio fel hwb e-beicio gyda phwyntiau gwefru trydan.

**Penderfyniad:** gwrthod

**C24/0787/16/DT** 1 Llwybr Main, Mynydd Llandygai,

Estyniad unllawr ochr a newidiadau mewnol i annedd presennol

**Penderfyniad:** ar y gweill.

**C24/0997/16/LL** Hen Pandy Craig Y Pandy, Tregarth

Newid defnydd uned wyliau yn dŷ annedd ar gyfer gweithiwr amaethyddol.

**Penderfyniad:** ar y gweill.

**C24/1058/16/LL** Parth 3 Parc Bryn Cegin, Llandygai,

Adeiladu 4rh. uned ddiwydiannol newydd a thirlunio allanol cysylltiedig ar Lain C3 ym Mharc Bryn Cegin, Llandygai, Bangor.**Penderfyniad:** ar y gweill.

**C24/0937/16/LL** Zip World, Chwarel Penrhyn, Bethesda Datblygu reid dwristiaeth antur newydd ar ffurf ‘Swing’ i gynnwys codi strwythur platfform, ramp a strwythur glanio, ceblau a strwythurau angori ynghyd â gwaith cysylltiedig

**Penderfyniad:** ar y gweill.

**C25/0111/16/DT** 3 Hendypeg, Tregarth

Gosod pwmp gwres Riello

**Penderfyniad:** ar y gweill.

**C25/0003/16/DT**  Bryn Derwen, Bethesda

Codi 3 boeler biomas ( cais ôl-weithredol)

**Penderfyniad:** ar y gweill.

**C25/0048/16/CR** Gwalia, 1, Bryn Eglwys, Santes Ann, Mynydd Llandygai

Addasiadau mewnol

**Penderfyniad:** ar y gweill.

**C25/0042/16/LL** Parth 4 Parc Bryn Cegin, Llandygai

Bwriad i godi 4 uned ddiwydiannol o fewn un adeilad ynghyd a ffordd fynediad i wasanaethu'r datblygiad

**Penderfyniad:** ar y gweill

**C24/0934/16/LL** Uned Porth Penrhyn, Bangor

Caniatâd cynllunio llawn i ddymchwel adeiladau presennol ar y safle a chodi adeilad newydd i greu 5 o unedau masnachol/diwydiannol ynghyd â mynedfa newydd cysylltiedig, darpariaethau parcio a gwaith lliniaru llifogydd a thirlunio meddal

**Penderfyniad:** ar y gweill.

**12. Ceisiadau Cynllunio**

**C25/0242/16/DT** Bodfeurig Farm Cottage, Sling, Tregarth, Bangor, LL57 4RL. Gosod ty gwydr ac ystafell ardd o fewn gardd yr eiddo. **Penderfyniad:** ar y gweill

**C25/0319/16/DT** 22 Ffordd Tanrhiw, Tregarth, Bangor, Gwynedd, LL57 4AH. Estyniad llawr cyntaf cefn. **Penderfyniad:** Ar y gweill

**C25/0124/16/DT**   Llidiart Y Mynydd, Tregarth, Bangor, Gwynedd, LL57 4RE. Codi modurdy ar wahân gyda grisiau allanol i swyddfa ar y llawr cyntaf. Addasu’r gwarblat ar flaen y tŷ i greu gofod ychwanegol a balconi Juliette gyda ffenestr. Cladio’r llawr gwaelod â carreg a rendro’r llawr cyntaf â ‘silicone monocouche’. **Penderfyniad:** Ar y gweill

**13. Unrhyw fater brys arall**

Dim.